ធម៌រំលឹកគុណ

ធម៌រំលឹកគុណ

តេជះខ្ញុំសាង 
សំអិតសំអាង
ឱនកាយវាចា
សូមសុខសោភា
រួចពីទុក្ខា
 ឆ្លងដល់ត្រើយមហា
 ពោលគឺនិព្វាន ។
គ្រប់ជាន់គ្រប់ជាតិ 
កុំឲ្យខ្ញុំឃ្លាត
 ពីសីលនិងទាន
 គំនិតខ្ញុំកើត
 កំណើតខ្ញុំមាន
 មគ្គផលជាស្ពាន
 ដល់ស្ថានថ្លៃថ្លា ។
ខ្ញុំជូនមគ្គផល
 ចំពោះទៅដល់
 មាតាបិតា
 គុណគ្រូឧ
 បជ្ឈាយាចារ្យ
 គុណញាតិកា
  ប្រាំពីរសន្តាន ។
ជីដូនជីតា
 រស់នៅក្តីណា
 លោកម្ចាស់ចែកឋាន
 ខ្ញុំជូនមគ្គផល
កុសលថ្កើងថ្កាន
 សូមសុខក្សេមក្សាន្ត
 ដល់ឋានផុតទុក្ខ ។
ខ្ញុំសូមសច្ចា
 សច្ចាំងប្រាថ្នា
 តំណទៅមុខ
 សូមមានប្រាជ្ញា
ភ្លឺថ្លាបានសុខ
 សូមរួចចាកទុក្ខ
  ដល់និព្វានហោង ។

(គិហិបតិបត្តិពិសេស)

ចំណាត់ថ្នាក់ក្រុម:ព្រះពុទ្ធសាសនា
ចំណាត់ថ្នាក់ក្រុម:ធម៌វន្ទនា